LMC

TIR konvencijos nuostatų taikymas
2020-06-16 09:00 - 12:00 (Europe/Vilnius) | „LINAVOS“ mokymo centras, Jankiškių g. 41, Vilnius, 02300, Lietuva
2019 m. spalio 31 d. Muitinės generalinio direktoriaus įsakymu Nr. 1B-992 yra patvirtintos TIR procedūros, atliekamos naudojantis TIR įgaliotojo siuntėjo statusu, taikymo taisyklės. Taisyklių 7.4 punkte nurodyta, kad Pareiškėjas, pageidaujantis gauti leidimą naudotis TIR įgaliotojo siuntėjo statusu, prie prašymo turi pateikti informaciją apie Pareiškėjo arba asmens, atsakingo už Pareiškėjo muitinės klausimus, kursų, susijusių su TIR konvencijos taikymu, baigimą.
Asmenims, baigusiems kursus, „LINAVOS“ mokymo centras išduos pažymėjimus.
Mokymo kursų pradžia: 9 val.
Mokymo kursų trukmė: 3 val.
Lektorius: muitinės formalumų ekspertas G.Pupalaigis.
Dalyvio mokestis: 200 Eur (0 PVM tarifas)
Kreipkitės į mus detalesnės informacijos ir registruokitės į mokymus tel. +370 5 2740097, +370 611 24413 arba el. paštu mc@linava.lt.

Seminaras finansininkams ir kitiems transporto ir ekspedijavimo veiklą vykdantiems asmenims "Mokesčių ir teisės aktų pakeitimai nuo 2020 metų"
2020-01-30 10:00 - 16:00 | „LINAVOS“ mokymo centras, Jankiškių g. 41, Vilnius, 02300, Lietuva
PROGRAMA
1. Komandiruotės nuo 2020-01-01:
– dienpinigių dydžiai vadovams;
– reikalavimas mokėti MMA x 1,65 darbo užmokestį vykstant į užsienio komandiruotes;
– darbo užmokesčio priedai: ar jie padidina atlyginimą iki MMAx1,65;
– susitarimai dėl dienpinigių mažinimo ir jų taikymo praktika.
2. Komandiruotės dienpinigių išmokėjimo taisyklės
3. Apmokestinamųjų ir neapmokestinamųjų dienpinigių deklaravimas
4. Prekių gabenimo į Europos Sąjungą įrodymai pagal reglamentą (ES) Nr. 282/2011:
– ką apie prekių gabenimo į ES įrodymus (dokumentus) turi žinoti vežėjai;
– kokių dokumentų klientai teisėtai gali reikalauti iš vežimo bei ekspedijavimo paslaugų teikėjų.
5. Darbo užmokesčio apmokestinimo pasikeitimai nuo 2020 m.:
– nauji neapmokestinamieji dydžiai (NPD);
– GPM ir „Sodros“ įmokų tarifai bei jų taikymas.
6. Kitos mokesčių, apskaitos ir teisės naujienos:
– padidintas nekilnojamojo turto mokestis gyventojams;
– naujas transporto priemonių registracijos mokestis;
– pelno mokesčio įstatymo pakeitimai dėl turto perkėlimo;
– pranešimai „Sodrai“ apie įdarbintus užsieniečius;
– mokesčių senaties taikymas nuo 2020 m.;
– ir kitos mokesčių, apskaitos ir teisės naujienos.
Lektorė: Rūta Zaikauskienė.
Pradžia: 10:00 val.
Trukmė: 6 val.
Vieta: „LINAVOS“ mokymo centras, Jankiškių g. 41, Vilnius.
Dalyvio mokestis: 121 EUR (PVM įskaičiuotas į kainą).
Dalyvių skaičius ribotas. Daugiau informacijos tel. +370 611 24413 arba el.paštu mc@linava.lt

Mokymo kursai apie TIR konvencijos taikymą
2019-11-27 10:00 - 13:00 | „LINAVOS“ mokymo centras, Jankiškių g. 41, Vilnius, 02300, Lietuva
Šie mokymai organizuojami TIR įgaliotiesiems siuntėjams. Jų metu atsakingiems įmonių darbuotojams suteikiamos ir įtvirtinamos pagrindinės žinios apie TIR sistemos naudojimą.
Seminaro pradžia: 10:00 val.
Seminaro trukmė: 4 val.
Lektorius: muitinės formalumų ekspertas G.Pupalaigis.
Dalyvio mokestis: 200 Eur.
Daugiau informacijos tel. +370 5 2740097, +370 611 24413 arba el.paštu Aliona@linava.lt

Kelionė į Menorkos salą Ispanijoje
2019-09-21 14:50 - 2019-09-29 03:40
PRELIMINARI PROGRAMA
Mažiausiai apgyvendinta, ramiausia, tačiau be galo žavinga Ispanijai ir Balearo salynui priklausanti Menorka pakerės ir Jus! „Harmonijoje su gamta“ – taip save pristato ši nedidelė sala Viduržemio jūroje, turtinga natūralios, laukinės gamtos augmenija, saugoma UNESCO. Poilsiautojams čia atsiveria daugiau nei 100 kontrastingų paplūdimių, tad kviečiame ne tik ilsėtis, bet keliauti ir pažinti visą salą.
2019 09 21
13:00 val. susitinkame Vilniaus oro uoste.
14:50 – 17:25 val. skrydis Vilnius – Menorka. Pervežimas iki 5***** viešbučio. Pirmasis tarptautinio MELIA tinklo viešbutis įsikūręs vienoje gražiausių Viduržemio jūros salų. Šiuolaikiniai numeriai, aukščiausio lygio aptarnavimas, nuostabus vaizdas į Kala Galdanos paplūdimį. Idealiai tinka poilsiui su visa šeima, o taip pat romantinei kelionei. Netoliese yra garsus 264 metrų aukščio Santa Aguedos kalnas, iš kurio atsiveria nuostabus vaizdas į Viduržemio jūros miškų apylinkes. Viešbutis apdovanotas „Travelife“ auksine kortele už indėlį aplinkai.
2019 09 22 – 27
Laisvas laikas. Ekskursijos už papildomą mokestį.
2019 09 28 – 29
Pervežimas iki oro uosto.
22:55 – 03:40 val. skrydis Menorka – Vilnius.
Dalyvio mokestis:
asmeniui gyvenant dviviečiame kambaryje su pusryčiais ir vakariene 1215 Eur
Į kainą įskaičiuota:
Skrydis Vilnius – Menorka – Vilnius
Registruotas bagažas 20 kg, rankinis bagažas 5 kg
Pervežimai oro uostas – viešbutis – oro uostas
Apgyvendinimas 5***** viešbutyje su pasirinktu maitinimu
Grupės vadovo paslaugos
Į kainą neįskaičiuota:
Ekskursijos

Daugiau informacijos tel. +370 609 91818 (E.Mažeikienė)
